PPG Paints Arena

PPG Paints Arena (v rokoch 2010 – 2016: Consol Energy Center) je multifunkčná aréna v druhom najväčšom pensylvánskom meste – Pittsburghu. Nachádza sa v blízkosti diaľničných výjazdov a stanice pittsburghského metra. Štadión je pomenovaný po pittsburghskej firme PPG Industries, svetovom výrobcovi syntetického skla a chemických produktov. Predchádzajúca firma, Consol Energy, v decembri 2008 podpísala 21-ročnú zmluvu s tímom Pittsburgh Penguins. Štadión nahradil predchádzajúci hokejový stánok, Mellon Arena, postavený v roku 1961. V auguste 2010 bola aréna otvorená koncertom Paula McCartneyho. Štadión pokrstili Mario Lemieux a Sidney Crosby. Vo februári 2011 tu vystupovali napríklad Bon Jovi a v dňoch 22. až 23. júna 2012 bol miestom vstupného draftu NHL. Iné projekty Commons ponúka multimediálne súbory na tému PPG Paints Arena Externé odkazy Oficiálna stránka Consol Energy Center Zdroj Tento článok je čiastočný alebo úplný preklad článku Consol Energy Center na anglickej Wikipédii.